Publication: Magyar Közlöny
Issue: MK-1998-18 (Year: 1998, Number: 18)
Era: 1990-2004
Section: Elfogadta a Nyugdíjbiztosítási Önkormányzat 1997. október 14-i Közgyűlése 105/1997. (X. 14.) Kgy. határozatával.
Paragraph Index: 626

k) a jogszabályban előírt féléves pénzügyi-költségvetési beszámolóval egyidejűleg — a Közgyűlés munkaprogramjának megfelelően — beszámol az igazgatási szervezet munkájának egyes részterületéről, illetve az időszerű feladatokról. 21.3. A főigazgató a főigazgató-helyettesek szakmai közreműködésével látja el a feladatait. Az Országos Nyugdíjbiztosítási Főigazgatóság igazgatási szervei 22.1. Az igazgatási szerv — kivéve a kirendeltség — önálló jogi személy és önálló költségvetési szerv. 22.2. Az igazgatási szerv élén a főigazgató által kinevezett igazgató áll, aki az ONYF által meghatározott keretek között — kialakítja a szervezeti felépítést, — elkészíti és a főigazgatónak jóváhagyásra felterjeszti a szervezeti és működési szabályzatot, — gyakorolja a számára biztosított munkáltatói jogokat az igazgatási szerv dolgozói felett és felelősen gazdálkodik az igazgatási szervezet jóváhagyott költségvetési előirányzatával. 22.3. Az igazgatási szervek részletes feladatainak meghatározása, szakmai irányításuk és ellenőrzésük — a vonatkozó jogszabályi rendelkezésekre tekintettel — az ONYF feladata. 22.4. A működő igazgatási szervek jelenlegi elnevezését, székhelyét és címét az Alapszabály 3. számú melléklete tartalmazza. Záradék

Source: https://magyarkozlony.hu/hivatalos-lapok/f8032cd45e17fea4dca152f713b05f6e5f57a841/dokumentumok/17e451a250ce28ff0b2b799bf1eaba1d2909d1b0/letoltes